phoneee/thai-legal-corpus huggingface dataset:
ประกาศประธานศาลปกครองสูงสุดเรื่อง การจัดตั้งแผนกคดีสิ่งแวดล้อมในศาลปกครองสูงสุด โดยที่ปัญหาเกี่ยวกับสิ่งแวดล้อมส่งผลกระทบต่อระบบนิเวศ สังคม เศรษฐกิจ และสาธารณชนในวงกว้าง สมควรให้การดําเนินกระบวนวิธีพิจารณาคดีปกครองเกี่ยวกับสิ่งแวดล้อมเป็นไปโดยรวดเร็วทันต่อการป้องกันผลกระทบที่อาจเกิดขึ้น และแก้ไขเยียวยาความเดือดร้อนหรือเสียหายแก่คู่กรณี รวมทั้งเป็นประโยชน์แก่การบริหารราชการแผ่นดินของรัฐ อาศัยอํานาจตามความในมาตรา ๗ วรรคสองและวรรคสาม และมาตรา ๗/๑ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง (ฉบับที่ ๖) พ.ศ. ๒๕๕๔ ประธานศาลปกครองสูงสุดโดยความเห็นชอบของคณะกรรมการตุลาการศาลปกครอง ออกประกาศให้จัดตั้งแผนกในศาลปกครองสูงสุด ดังต่อไปนี้ข้อ ๑ ประกาศนี้เรียกว่า "ประกาศประธานศาลปกครองสูงสุด เรื่อง การจัดตั้งแผนกคดีสิ่งแวดล้อมในศาลปกครองสูงสุด"ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้จัดตั้งแผนกคดีสิ่งแวดล้อมในศาลปกครองสูงสุด เพื่อทําหน้าที่พิจารณาพิพากษาและดําเนินการทั้งปวงในคดีปกครองเกี่ยวกับสิ่งแวดล้อมภายในเขตอํานาจของศาลปกครองสูงสุดในกรณีที่มีความจําเป็นเพื่อประโยชน์แก่ราชการ ประธานศาลปกครองสูงสุดอาจมอบหมายให้ตุลาการในแผนกคดีสิ่งแวดล้อมพิจารณาพิพากษาคดีอื่นใดตามที่เห็นสมควรด้วยก็ได้ข้อ ๔ ให้มีประธานแผนกคดีสิ่งแวดล้อมในศาลปกครองสูงสุดเป็นผู้รับผิดชอบงานของแผนกข้อ ๕ ให้แผนกคดีสิ่งแวดล้อมในศาลปกครองสูงสุด ประกอบด้วยองค์คณะและตุลาการผู้แถลงคดีที่มีความเชี่ยวชาญคดีปกครองเกี่ยวกับสิ่งแวดล้อม โดยมีจํานวนองค์คณะและตุลาการผู้แถลงคดีตามที่ประธานศาลปกครองสูงสุดประกาศกําหนดข้อ ๖ แผนกคดีสิ่งแวดล้อมในศาลปกครองสูงสุดจะเริ่มดําเนินการเมื่อใดให้เป็นไปตามประกาศของประธานศาลปกครองสูงสุด แต่ทั้งนี้ต้องไม่เกินกว่าสามสิบวันนับแต่วันที่ประกาศนี้มีผลใช้บังคับข้อ ๗ ให้ประธานศาลปกครองสูงสุดรักษาการตามประกาศนี้ผู้มีอํานาจลงนาม ประกาศ ณ วันที่ ๒๙ มิถุนายน พ.ศ. ๒๕๕๔ หัสวุฒิ วิฑิตวิริยกุล ประธานศาลปกครองสูงสุด
คำสั่งคณะรักษาความสงบแห่งชาติคำสั่งคณะรักษาความสงบแห่งชาติที่ ๑๔/๒๕๕๘เรื่องแต่งตั้งคณะกรรมการตามองค์ประกอบคณะกรรมการต่อต้านการทุจริตแห่งชาติ[๑] เพื่อให้การดำเนินงานของคณะกรรมการต่อต้านการทุจริตแห่งชาติเป็นไปตามหลักเกณฑ์และแนวทางในการกำหนดองค์ประกอบของคณะกรรมการต่อต้านการทุจริตแห่งชาติตามคำสั่งคณะรักษาความสงบแห่งชาติ ที่ ๑๒๗/๒๕๕๗ ลงวันที่ ๑๕ ธันวาคม พุทธศักราช๒๕๕๗ เรื่อง การแต่งตั้งคณะกรรมการต่อต้านการทุจริตแห่งชาติและให้มีองค์ประกอบที่สอดคล้องกับประกาศคณะรักษาความสงบแห่งชาติ ฉบับที่ ๑/๒๕๕๘เรื่อง แต่งตั้งผู้ดำรงตำแหน่งในคณะรักษาความสงบแห่งชาติ ลงวันที่ ๒๓ กันยายนพุทธศักราช ๒๕๕๘ รวมทั้งคณะรัฐมนตรีมีมติเมื่อวันที่ ๒๗ ตุลาคม พุทธศักราช ๒๕๕๘เห็นชอบให้เพิ่มเติมผู้แทนจากหน่วยงานที่เกี่ยวข้องกับการป้องกันและปราบปรามการทุจริตและประพฤติมิชอบเข้าร่วมเป็นคณะกรรมการต่อต้านการทุจริตแห่งชาติตามนัยข้อ๑ วรรค ๒ ของคำสั่งดังกล่าว จึงมีคำสั่งดังนี้ข้อ ๑ ให้ยกเลิกคำสั่งคณะรักษาความสงบแห่งชาติ ที่ ๑/๒๕๕๘ เรื่องแต่งตั้งคณะกรรมการตามองค์ประกอบคณะกรรมการต่อต้านการทุจริตแห่งชาติ ลงวันที่ ๕มกราคม พุทธศักราช ๒๕๕๘ข้อ ๒ แต่งตั้งคณะกรรมการตามองค์ประกอบคณะกรรมการต่อต้านการทุจริตแห่งชาติดังนี้๑) หัวหน้าคณะรักษาความสงบแห่งชาติ ประธานกรรมการ๒) พลเอก ประวิตร วงษ์สุวรรณ ที่ปรึกษาประธานกรรมการ๓) นายวิษณุ เครืองาม ที่ปรึกษาประธานกรรมการ๔)หัวหน้าฝ่ายกฎหมายและกระบวนการยุติธรรมคณะรักษาความสงบแห่งชาติ รองประธานกรรมการ๕) พลเอก อุดมเดช สีตบุตร กรรมการ๖) พลเอก ธีรชัย นาควานิช กรรมการ๗) พลเรือเอก ณะ อารีนิจ กรรมการ๘) พลอากาศเอก ตรีทศ สนแจ้ง กรรมการ๙) นายสมคิด จาตุศรีพิทักษ์ กรรมการ๑๐) นายประมนต์ สุธีวงศ์ กรรมการ๑๑) นายบรรยง พงษ์พานิช กรรมการ๑๒) รองศาสตราจารย์จุรี วิจิตรวาทการ กรรมการ๑๓) รองศาสตราจารย์ต่อตระกูล ยมนาค กรรมการ๑๔) นางสาววลัยรัตน์ ศรีอรุณ กรรมการ๑๕) นายวิชัย อัศรัสกร กรรมการ๑๖) รองศาสตราจารย์สังศิตพิริยะรังสรรค์ กรรมการ๑๗) นายประสาร ไตรรัตน์วรกุล กรรมการ๑๘) ประธานกรรมการติดตามและตรวจสอบการใช้จ่ายงบประมาณภาครัฐ กรรมการและเลขานุการ๑๙) ผู้แทนสำนักงบประมาณ กรรมการและผู้ช่วยเลขานุการ๒๐) ผู้แทนสำนักเลขาธิการนายกรัฐมนตรี กรรมการและผู้ช่วยเลขานุการ๒๑) ผู้แทนสำนักงานคณะกรรมการนโยบายรัฐวิสาหกิจ กรรมการและผู้ช่วยเลขานุการทั้งนี้ ตั้งแต่บัดนี้เป็นต้นไปสั่ง ณวันที่ ๒๗ ตุลาคม พุทธศักราช ๒๕๕๘พลเอกประยุทธ์ จันทร์โอชาหัวหน้าคณะรักษาความสงบแห่งชาติปริยานุช/จัดทำ๒ พฤศจิกายน๒๕๕๘ปริญสินีย์/ตรวจ๒๓ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๖๙ ง/หน้า ๗/๒๗ ตุลาคม ๒๕๕๘
ที่ นร 1008.1/522 สํานักงาน ก.พ. ถนนติวานนท์ จังหวัดนนทบุรี 110009 ตุลาคม 2555 เรื่อง ซักซ้อมความเข้าใจเกี่ยวกับการเลื่อนเงินเดือนข้าราชการพลเรือนสามัญ กรณีข้าราชการได้รับแต่งตั้งให้ไปดํารงตําแหน่งต่างประเภท หรือต่างสายงาน หรือต่างระดับ เรียน (เวียนกระทรวง กรม และจังหวัด)อ้างถึง หนังสือสํานักงาน ก.พ. ด่วนที่สุด ที่ นร 1008.1/145 ลงวันที่ 31 มีนาคม 2553อื่นๆ - ตามหนังสือที่อ้างถึง สํานักงาน ก.พ. ได้ซักซ้อมความเข้าใจเกี่ยวกับการเลื่อนเงินเดือนข้าราชการพลเรือนสามัญตามกฎ ก.พ. ว่าด้วยการเลื่อนเงินเดือน พ.ศ. 2552 และการบริหารวงเงินการเลื่อนเงินเดือน นั้น ด้วยปรากฏกว่า เนื้อความของข้อ 4.2 ของหนังสือดังกล่าวมีความคลาดเคลื่อน เป็นผลให้การสั่งเลื่อนเงินเดือนข้าราชการผู้ได้รับการเลื่อนเงินเดือนและได้รับการแต่งตั้งให้ดํารงตําแหน่งต่างประเภท หรือต่างสายงาน หรือต่างระดับ ในวันเดียวกันไม่ถูกต้อง สํานักงาน ก.พ. จึงขอแจ้งแนวปฏิบัติที่ถูกต้อง ดังนี้ กรณีข้าราชการผู้ใดได้รับการเลื่อนเงินเดือน ณ วันที่ 1 เมษายน หรือ 1 ตุลาคม และได้รับแต่งตั้งให้ดํารงตําแหน่งต่างประเภท หรือต่างสายงาน หรือต่างระดับ โดยมีผลย้อนหลังไปก่อนวันที่ 1 เมษายน หรือ 1 ตุลาคม แล้วแต่กรณี ซึ่งทําให้ "ฐานในการคํานวณ" ที่ใช้ในการเลื่อนเงินเดือนของข้าราชการผู้นั้นเปลี่ยนไป กรณีนี้ให้ถือปฏิบัติตามหนังสือที่อ้างถึง กล่าวคือ ให้ผู้มีอํานาจสั่งเลื่อนเงินเดือนของข้าราชการผู้นั้นโดยให้นําอัตราร้อยละที่ได้รับการเลื่อนตามคําสั่งการเลื่อนเงินเดือนเดิมมาคํานวณเงินที่จะได้เลื่อนโดยใช้ "ฐานในการคํานวณ" ของตําแหน่งประเภท สายงาน และระดับ ตามที่ข้าราชการผู้นั้นได้รับแต่งตั้ง ในกรณีที่ส่วนราชการออกคําสั่งเลื่อนเงินเดือนที่แตกต่างจากแนวปฏิบัติข้างต้นนี้ไปแล้ว ขอให้ดําเนินการแก้ไขคําสั่งให้ถูกต้องตามแนวปฏิบัติของหนังสือฉบับนี้ จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นายวิสูตร ประสิทธิ์ศิริวงศ์)รองเลขาธิการ ก.พ.ปฏิบัติราชการแทนเลขาธิการ ก.พ.อื่นๆ - โครงการปรับระบบค่าตอบแทนฯโทร. 0 2547 1363 0 2547 1397 0 2547 1526โทรสาร 0 2547 1362
ประกาศกรมการขนส่งทางบกประกาศกรมการขนส่งทางบกเรื่อง การให้ความเห็นชอบแบบตัวถังส่วนที่เป็นกระจกกันลมหน้ากระจกกันลมหลังและส่วนประกอบของตัวถังที่เป็นกระจกสำหรับรถตามกฎหมายว่าด้วยการขนส่งทางบกพ.ศ. ๒๕๕๗[๑] ตามที่ได้มีประกาศกรมการขนส่งทางบก เรื่อง ให้ความเห็นชอบกระจกนิรภัยที่ใช้เป็นกระจกกันลมและส่วนประกอบของตัวถังที่เป็นกระจกสำหรับรถตามกฎหมายว่าด้วยการขนส่งทางบก ลงวันที่ ๒๒ กุมภาพันธ์ ๒๕๔๕ ไว้แล้ว นั้นโดยที่กฎหมายกำหนดให้แบบตัวถังส่วนที่เป็นกระจกกันลมหน้า กระจกกันลมหลังและส่วนประกอบของตัวถังที่เป็นกระจกต้องเป็นกระจกนิรภัยตามที่อธิบดีประกาศกำหนดอาศัยอำนาจตามความในข้อ ๑ (๒) ข้อ ๑๐ (๒) ข้อ ๑๕ (๒) และข้อ ๑๘ (๒) ของกฎกระทรวง ฉบับที่๙ (พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ. ๒๕๒๒ ซึ่งแก้ไขเพิ่มเติมโดยกฎกระทรวงฉบับที่ ๖๐ (พ.ศ. ๒๕๕๒) ออกตามความในพระราชบัญญัติการขนส่งทางบก พ.ศ. ๒๕๒๒ อธิบดีกรมการขนส่งทางบกออกประกาศไว้ดังต่อไปนี้ข้อ ๑ ให้ยกเลิกประกาศกรมการขนส่งทางบกเรื่อง ให้ความเห็นชอบกระจกนิรภัยที่ใช้เป็นกระจกกันลม และส่วนประกอบของตัวถังที่เป็นกระจกสำหรับรถตามกฎหมายว่าด้วยการขนส่งทางบก ลงวันที่ ๒๒ กุมภาพันธ์ พ.ศ. ๒๕๔๕ข้อ ๒ กระจกกันลมและส่วนประกอบของตัวถังที่เป็นกระจกต้องเป็นกระจกนิรภัยอย่างใดอย่างหนึ่งดังต่อไปนี้(๑) กระจกนิรภัยที่ผ่านการรับรองจากสำนักงานมาตรฐานผลิตภัณฑ์อุตสาหกรรม(๒) กระจกนิรภัยตามข้อกำหนดของคณะกรรมาธิการเศรษฐกิจยุโรปแห่งสหประชาชาติข้อกำหนดที่๔๓ ว่าด้วยเรื่องกระจกนิรภัย อนุกรมที่ ๐๐ (United Nation/Economic Commission for Europe, Regulation No. ๔๓ : Safety Glazing Material, series ๐๐) ขึ้นไปข้อ ๓ กระจกนิรภัยตามข้อ๒ ที่ใช้เป็นกระจกกันลมหน้าต้องเป็นกระจกนิรภัยประเภทหลายชั้น (Laminated Safety Glass)ข้อ ๔ รถสำเร็จรูปที่นำเข้ามาจากต่างประเทศและมีกระจกกันลมหรือส่วนประกอบของตัวถังที่เป็นกระจกไม่เป็นไปตามข้อ ๒ หรือข้อ ๓ ต้องได้รับความเห็นชอบจากกรมการขนส่งทางบกข้อ ๕ กระจกนิรภัยที่ติดตั้งกับรถและได้รับความเห็นชอบไว้แล้วตามประกาศกรมการขนส่งทางบกเรื่อง ให้ความเห็นชอบกระจกนิรภัยสำหรับรถตามกฎหมายว่าด้วยการขนส่งทางบก ลงวันที่ ๒๗กรกฎาคม ๒๕๓๐ ประกาศกรมการขนส่งทางบก เรื่อง ให้ความเห็นชอบกระจกนิรภัยที่ใช้เป็นกระจกกันลมและส่วนประกอบของตัวถังที่เป็นกระจกลงวันที่ ๑๘ มกราคม ๒๕๔๔ และประกาศกรมการขนส่งทางบก เรื่อง ให้ความเห็นชอบกระจกนิรภัยที่ใช้เป็นกระจกกันลมและส่วนประกอบของตัวถังที่เป็นกระจกสำหรับรถตามกฎหมายว่าด้วยการขนส่งทางบก ลงวันที่๒๒ กุมภาพันธ์ ๒๕๔๕ ให้ใช้เป็นกระจกนิรภัยได้ต่อไปทั้งนี้ ตั้งแต่บัดนี้เป็นต้นไปประกาศณ วันที่ ๒๙ ตุลาคม พ.ศ. ๒๕๕๗ธีระพงษ์รอดประเสริฐรองปลัดกระทรวงคมนาคม(หัวหน้ากลุ่มภารกิจด้านการขนส่ง)รักษาราชการแทนอธิบดีกรมการขนส่งทางบกปริยานุช/ผู้จัดทำ๒๔ พฤศจิกายน ๒๕๕๗กฤษดายุทธ/ผู้ตรวจ๒๔ พฤศจิกายน ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๓๖ ง/หน้า ๑๒/๒๐ พฤศจิกายน ๒๕๕๗
ข้อบังคับมหาวิทยาลัยนเรศวรข้อบังคับมหาวิทยาลัยนเรศวรว่าด้วยการสรรหานายกสภามหาวิทยาลัยพ.ศ. ๒๕๓๓[๑] โดยที่เป็นการสมควรออกข้อบังคับว่าด้วยการสรรหานายกสภามหาวิทยาลัยอาศัยอำนาจตามความในมาตรา ๑๔ (๒) และมาตรา ๓๕แห่งพระราชบัญญัติมหาวิทยาลัยนเรศวร พ.ศ. ๒๕๓๓ สภามหาวิทยาลัยนเรศวร จึงออกข้อบังคับไว้ดังต่อไปนี้ข้อ ๑ ข้อบังคับนี้เรียกว่าข้อบังคับมหาวิทยาลัยนเรศวรว่าด้วยการสรรหานายกสภามหาวิทยาลัย พ.ศ. ๒๕๓๓ข้อ ๒ ให้ใช้ข้อบังคับนี้ตั้งแต่วันที่ประกาศทบวงมหาวิทยาลัยมีผลบังคับใช้เป็นต้นไปข้อ ๓ ให้สภามหาวิทยาลัยแต่งตั้งคณะกรรมการขึ้นคณะหนึ่งเรียกว่าคณะกรรมการสรรหานายกสภามหาวิทยาลัย ประกอบด้วย(๑) อุปนายกสภามหาวิทยาลัย เป็นประธานกรรมการ(๒) กรรมการสภามหาวิทยาลัยหนึ่งคนซึ่งเลือกจากผู้ดำรงตำแหน่งอธิการบดี รองอธิการบดี คณบดี ผู้อำนวยการวิทยาลัยผู้อำนวยการสถาบัน ผู้อำนวยการสำนัก ผู้อำนวยการศูนย์ หรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะเป็นกรรมการ(๓) กรรมการสภามหาวิทยาลัยหนึ่งคน ซึ่งเลือกจากผู้ดำรงตำแหน่งประธานสภาอาจารย์มหาวิทยาลัยหรือผู้ดำรงตำแหน่งทางวิชาการตั้งแต่รองศาสตราจารย์ขึ้นไปซึ่งมิได้ดำรงตำแหน่งตามข้อ ๓ (๒) เป็นกรรมการ(๔) กรรมการสภามหาวิทยาลัยหนึ่งคนซึ่งเลือกจากผู้ดำรงตำแหน่งประธานกรรมการส่งเสริมกิจการมหาวิทยาลัยหรือกรรมการสภามหาวิทยาลัยผู้ทรงคุณวุฒิ เป็นกรรมการข้อ ๔ ให้คณะกรรมการสรรหานายกสภามหาวิทยาลัยมีหน้าที่ดำเนินการสรรหาบุคคลผู้มีคุณสมบัติและคุณลักษณะเหมาะสมที่จะเป็นนายกสภามหาวิทยาลัยจำนวนไม่น้อยกว่า ๓ คน พร้อมทั้งจัดทำประวัติและผลงานของบุคคลดังกล่าวโดยย่อและเสนอต่อสภามหาวิทยาลัยเพื่อพิจารณาโดยเรียงลำดับชื่อตามตัวอักษรในกรณีที่กรรมการสรรหานายกสภามหาวิทยาลัยตามข้อ ๓พ้นจากตำแหน่งไปในระหว่างที่การสรรหานายกสภามหาวิทยาลัยยังไม่แล้วเสร็จให้ผู้ซึ่งพ้นจากตำแหน่งดังกล่าวยังคงปฏิบัติหน้าที่ต่อไปจนกว่าการสรรหานายกสภามหาวิทยาลัยจะเสร็จสิ้นข้อ ๕ ในระยะเริ่มแรกให้นายกสภามหาวิทยาลัยเรียกประชุมสภามหาวิทยาลัยตามมาตรา ๕๔ แห่งพระราชบัญญัติมหาวิทยาลัยนเรศวรพ.ศ. ๒๕๓๓ เพื่อพิจารณาบุคคลผู้ที่มีคุณสมบัติและคุณลักษณะเหมาะสมเพื่อทรงพระกรุณาโปรดเกล้าฯแต่งตั้งเป็นนายกสภามหาวิทยาลัยข้อ ๖ คุณสมบัติของนายกสภามหาวิทยาลัยมีดังต่อไปนี้(๑) เป็นผู้ทรงคุณวุฒิและทรงคุณธรรม เป็นที่ยอมรับในสังคม(๒) เป็นผู้ที่สามารถอุทิศเวลาให้แก่งานของสภามหาวิทยาลัยได้ตามสมควร(๓) ไม่เป็นข้าราชการหรือลูกจ้างของมหาวิทยาลัยนเรศวรข้อ ๗ ให้นายกสภามหาวิทยาลัยรักษาการตามข้อบังคับนี้ประกาศ ณ วันที่ ๕ พฤศจิกายน พ.ศ. ๒๕๓๓อนุวรรตน์ วัฒนพงศ์ศิริรัฐมนตรีว่าการทบวงมหาวิทยาลัยนายกสภามหาวิทยาลัยนเรศวรคุณากร/ผู้จัดทำ๕ พฤษภาคม ๒๕๕๔วิชชุตา/ผู้ตรวจ๒๔ พฤษภาคม ๒๕๕๔[๑]ราชกิจจานุเบกษาเล่ม ๑๐๗/ตอนที่ ๒๕๖/หน้า ๕๒๘/๒๗ ธันวาคม ๒๕๓๓
คำพิพากษาศาลฎีกาที่ 1750/2542หลักกฎหมาย: กองกฎหมายและคดีได้ทำบันทึกให้ผู้ว่าราชการกรุงเทพมหานครรับทราบถึงการตายของ ย. เมื่อวันที่ 13 กุมภาพันธ์ 2541 และ ผู้ว่าราชการกรุงเทพมหานครลงลายมือชื่อรับทราบการตายของ ย.ในวันนั้นโดยจำเลยมิได้นำสืบโต้แย้งให้เห็นเป็นอย่างอื่น ถือได้ว่าผู้ว่าราชการกรุงเทพมหานครเพิ่งทราบการตายของ ย.ในวันดังกล่าว โจทก์ฟ้องคดีนี้เมื่อวันที่ 7 เมษายน 2541 จึงยังไม่พ้นกำหนด1 ปี นับแต่ผู้ว่าราชการกรุงเทพมหานครได้รู้ถึงความตายของ ย. ฟ้องโจทก์จึงไม่ขาดอายุความ โจทก์มีฐานะเป็นนิติบุคคล มีผู้ว่าราชการกรุงเทพมหานครเป็นผู้มีอำนาจกระทำการแทนตาม พ.ร.บ.ระเบียบบริหารราชการกรุงเทพมหานคร การนับอายุความจึงต้องเริ่มนับตั้งแต่วันที่ผู้ว่าราชการกรุงเทพมหานครรู้ถึงการตายของ ย.มิใช่นับแต่วันที่สำนักงานเขตบางกอกน้อยรับแจ้งการตายของ ย. แม้สำนักงานเขตดังกล่าวเป็นหน่วยงานของโจทก์ก็ตาม ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1750/2542กรุงเทพมหานครโจทก์นายอัชวินท์ ตั้งวงศ์ชูเกตุจำเลย ป.พ.พ. ม. 70, ม. 1754 วรรคสาม พ.ร.บ.ระเบียบบริหารราชการกรุงเทพมหานคร พ.ศ.2528 กองกฎหมายและคดีได้ทำบันทึกให้ผู้ว่าราชการกรุงเทพมหานครรับทราบถึงการตายของ ย. เมื่อวันที่ 13 กุมภาพันธ์ 2541 และ ผู้ว่าราชการกรุงเทพมหานครลงลายมือชื่อรับทราบการตายของ ย.ในวันนั้นโดยจำเลยมิได้นำสืบโต้แย้งให้เห็นเป็นอย่างอื่น ถือได้ว่าผู้ว่าราชการกรุงเทพมหานครเพิ่งทราบการตายของ ย.ในวันดังกล่าว โจทก์ฟ้องคดีนี้เมื่อวันที่ 7 เมษายน 2541 จึงยังไม่พ้นกำหนด1 ปี นับแต่ผู้ว่าราชการกรุงเทพมหานครได้รู้ถึงความตายของ ย. ฟ้องโจทก์จึงไม่ขาดอายุความ โจทก์มีฐานะเป็นนิติบุคคล มีผู้ว่าราชการกรุงเทพมหานครเป็นผู้มีอำนาจกระทำการแทนตาม พ.ร.บ.ระเบียบบริหารราชการกรุงเทพมหานคร การนับอายุความจึงต้องเริ่มนับตั้งแต่วันที่ผู้ว่าราชการกรุงเทพมหานครรู้ถึงการตายของ ย.มิใช่นับแต่วันที่สำนักงานเขตบางกอกน้อยรับแจ้งการตายของ ย. แม้สำนักงานเขตดังกล่าวเป็นหน่วยงานของโจทก์ก็ตาม(วิชา มั่นสกุล-สุทธิ นิชโรจน์-สุนทร สิทธิเวชวิจิตร)ศาลภาษีอากรกลาง - นางสาวณัชชา ตะรุโณทัยศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1750/2542กรุงเทพมหานครโจทก์นายอัชวินท์ ตั้งวงศ์ชูเกตุจำเลย ป.พ.พ. ม. 70, ม. 1754 วรรคสาม พ.ร.บ.ระเบียบบริหารราชการกรุงเทพมหานคร พ.ศ.2528 กองกฎหมายและคดีได้ทำบันทึกให้ผู้ว่าราชการกรุงเทพมหานครรับทราบถึงการตายของ ย. เมื่อวันที่ 13 กุมภาพันธ์ 2541 และ ผู้ว่าราชการกรุงเทพมหานครลงลายมือชื่อรับทราบการตายของ ย.ในวันนั้นโดยจำเลยมิได้นำสืบโต้แย้งให้เห็นเป็นอย่างอื่น ถือได้ว่าผู้ว่าราชการกรุงเทพมหานครเพิ่งทราบการตายของ ย.ในวันดังกล่าว โจทก์ฟ้องคดีนี้เมื่อวันที่ 7 เมษายน 2541 จึงยังไม่พ้นกำหนด1 ปี นับแต่ผู้ว่าราชการกรุงเทพมหานครได้รู้ถึงความตายของ ย. ฟ้องโจทก์จึงไม่ขาดอายุความ โจทก์มีฐานะเป็นนิติบุคคล มีผู้ว่าราชการกรุงเทพมหานครเป็นผู้มีอำนาจกระทำการแทนตาม พ.ร.บ.ระเบียบบริหารราชการกรุงเทพมหานคร การนับอายุความจึงต้องเริ่มนับตั้งแต่วันที่ผู้ว่าราชการกรุงเทพมหานครรู้ถึงการตายของ ย.มิใช่นับแต่วันที่สำนักงานเขตบางกอกน้อยรับแจ้งการตายของ ย. แม้สำนักงานเขตดังกล่าวเป็นหน่วยงานของโจทก์ก็ตาม(วิชา มั่นสกุล-สุทธิ นิชโรจน์-สุนทร สิทธิเวชวิจิตร)ศาลภาษีอากรกลาง - นางสาวณัชชา ตะรุโณทัยศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการเครื่องสำอางประกาศคณะกรรมการเครื่องสำอาง(ฉบับที่๑๑) พ.ศ. ๒๕๓๙เรื่องการแสดงคำเตือนในฉลากของเครื่องสำอางควบคุมพิเศษ (ฉบับที่ ๖)---------- อาศัยอำนาจตามความในมาตรา๓๐ วรรคสอง แห่งพระราชบัญญัติเครื่องสำอาง พ.ศ. ๒๕๓๕ คณะกรรมการเครื่องสำอางออกประกาศไว้ดังต่อไปนี้ ข้อ๑ ให้ยกเลิกความอันดับที่ ๒ในบัญชีท้ายประกาศคณะกรรมการเครื่องสำอาง (ฉบับที่ ๕) พ.ศ. ๒๕๓๖ เรื่อง การแสดงคำเตือนในฉลากของเครื่องสำอางควบคุมพิเศษ ลงวันที่ ๗ กันยายน พ.ศ. ๒๕๓๖และให้ใช้ความในบัญชีท้ายประกาศนี้แทน ข้อ๒ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป ประกาศ ณ วันที่ ๑๙ เมษายน พ.ศ ๒๕๓๙ เรือโท วิทุรแสงสิงแก้ว ปลัดกระทรวงสาธารณสุข[ดูข้อมูลจากภาพกฎหมาย][รก.๒๕๓๙/๕๑ง/๑๑๐/๒๕ มิถุนายน ๒๕๓๙]
ประกาศกรมสรรพสามิตเรื่องกำหนดเขตปลอดภาษีสรรพสามิต[๑] อาศัยอำนาจตามความในข้อ๑ แห่งประกาศกรมสรรพสามิต เรื่อง หลักเกณฑ์วิธีการและเงื่อนไขการเสียภาษีในอัตราศูนย์สำหรับน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมันลงวันที่ ๑๖ กันยายน พ.ศ. ๒๕๖๐ อธิบดีกรมสรรพสามิต จึงประกาศกำหนดเขตปลอดภาษีสรรพสามิตไว้ดังต่อไปนี้ข้อ๑ คลังก๊าซเขาบ่อยาของบริษัท ปตท.จำกัด (มหาชน) ตั้งอยู่เลขที่ ๕๐ หมู่ที่ ๓ตำบลทุ่งศุขลา อำเภอศรีราชาจังหวัดชลบุรีข้อ ๒ คลังน้ำมันศรีราชาของบริษัทปตท. จำกัด (มหาชน) ตั้งอยู่เลขที่ ๑๒๓ หมู่ที่ ๒ ตำบลทุ่งศุขลาอำเภอศรีราชา จังหวัดชลบุรีข้อ๓ คลังน้ำมันของบริษัท ไทยพับลิคพอร์ด จำกัด ตั้งอยู่เลขที่ ๑๒๐ หมู่ที่ ๓ตำบลท่าเทววงษ์ อำเภอเกาะสีชังจังหวัดชลบุรีข้อ ๔ คลังปิโตรเลียมสุราษฎร์ธานี ของบริษัท ปตท.จำกัด (มหาชน) ตั้งอยู่เลขที่ ๑๓ หมู่ ๓ ถนนสุราษฎร์-ปากน้ำตาปีตำบลบางกุ้ง อำเภอเมืองสุราษฎร์ธานี จังหวัดสุราษฎร์ธานีข้อ๕ คลังปิโตรเลียมสงขลาของบริษัท ปตท.จำกัด (มหาชน) ตั้งอยู่เลขที่ ๒๐๑ ถนนสงขลา - ระโนด ตำบลหัวเขา อำเภอสิงหนครจังหวัดสงขลาข้อ๖ คลังน้ำมันปากพนัง ของบริษัท ปตท.จำกัด (มหาชน) ตั้งอยู่เลขที่ ๐๘๓ ถนนศรีสมบูรณ์ ตำบลปากพนังฝั่งตะวันตกอำเภอปากพนัง จังหวัดนครศรีธรรมราชข้อ ๗ คลังน้ำมันภูเก็ต ของบริษัท ปตท. จำกัด(มหาชน) ตั้งอยู่หมู่ที่ ๗ ถนนศักดิเดช ตำบลวิชิต อำเภอเมืองภูเก็ตจังหวัดภูเก็ตข้อ๘ คลังน้ำมัน (บริเวณโซน ๔)ของบริษัท สยามเฆมี จำกัด (มหาชน) ตั้งอยู่เลขที่ ๑๙๖ ถนนสุขสวัสดิ์อำเภอพระสมุทรเจดีย์ จังหวัดสมุทรปราการข้อ๙ ประกาศนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปประกาศณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตพัชรภรณ์/จัดทำ๕ ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๑๓๒(เล่มที่๒)/๒๔ พฤษภาคม ๒๕๖๑
คำพิพากษาศาลฎีกาที่ 3492/2537หลักกฎหมาย: จำเลยที่ 1 ที่ 2 ฎีกาว่า โจทก์ได้ทำนิติกรรมขายฝากที่ดินพิพาทโดยการฉ้อฉล และจำเลยที่ 1 ที่ 2 ได้ครอบครองที่ดินพิพาทโดยความสงบและโดยเปิดเผยด้วยเจตนาเป็นเจ้าของจนได้กรรมสิทธิ์ตามประมวลกฎหมายแพ่งและพาณิชย์มาตรา 1382 แล้ว ซึ่งเป็นข้อเท็จจริง เมื่อคดีนี้ราคาทรัพย์สินหรือจำนวนทุนทรัพย์ที่พิพาทกันระหว่างโจทก์กับจำเลยที่ 1 และที่ 2 ในชั้นฎีกาไม่เกินสองแสนบาท จึงต้องห้ามมิให้คู่ความฎีกาในข้อเท็จจริง ตามประมวลกฎหมายวิธีพิจารณาความแพ่งมาตรา 248 วรรคหนึ่ง ฎีกาของจำเลยที่ 1 ที่ 2 จึงต้องห้ามตามบทกฎหมายดังกล่าวศาลฎีกาไม่รับวินิจฉัย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3492/2537นางสาวนุช อ้อยทิพย์โจทก์นางหอม วรรณเลิศ กับพวกจำเลย ป.วิ.พ. ม. 248 วรรคหนึ่งจำเลยที่ 1 ที่ 2 ฎีกาว่า โจทก์ได้ทำนิติกรรมขายฝากที่ดินพิพาทโดยการฉ้อฉล และจำเลยที่ 1 ที่ 2 ได้ครอบครองที่ดินพิพาทโดยความสงบและโดยเปิดเผยด้วยเจตนาเป็นเจ้าของจนได้กรรมสิทธิ์ตามประมวลกฎหมายแพ่งและพาณิชย์มาตรา 1382 แล้ว ซึ่งเป็นข้อเท็จจริง เมื่อคดีนี้ราคาทรัพย์สินหรือจำนวนทุนทรัพย์ที่พิพาทกันระหว่างโจทก์กับจำเลยที่ 1 และที่ 2 ในชั้นฎีกาไม่เกินสองแสนบาท จึงต้องห้ามมิให้คู่ความฎีกาในข้อเท็จจริง ตามประมวลกฎหมายวิธีพิจารณาความแพ่งมาตรา 248 วรรคหนึ่ง ฎีกาของจำเลยที่ 1 ที่ 2 จึงต้องห้ามตามบทกฎหมายดังกล่าวศาลฎีกาไม่รับวินิจฉัย(อุดม มั่งมีดี-จเร อำนวยวัฒนา-อรุณ น้าประเสริฐ)ศาลจังหวัดเพชรบุรี - นายภานุวัฒน์ ศุภะพันธุ์ศาลอุทธรณ์ - นายสมภพ โชติกวณิชย์ นายมนตรแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3492/2537นางสาวนุช อ้อยทิพย์โจทก์นางหอม วรรณเลิศ กับพวกจำเลย ป.วิ.พ. ม. 248 วรรคหนึ่งจำเลยที่ 1 ที่ 2 ฎีกาว่า โจทก์ได้ทำนิติกรรมขายฝากที่ดินพิพาทโดยการฉ้อฉล และจำเลยที่ 1 ที่ 2 ได้ครอบครองที่ดินพิพาทโดยความสงบและโดยเปิดเผยด้วยเจตนาเป็นเจ้าของจนได้กรรมสิทธิ์ตามประมวลกฎหมายแพ่งและพาณิชย์มาตรา 1382 แล้ว ซึ่งเป็นข้อเท็จจริง เมื่อคดีนี้ราคาทรัพย์สินหรือจำนวนทุนทรัพย์ที่พิพาทกันระหว่างโจทก์กับจำเลยที่ 1 และที่ 2 ในชั้นฎีกาไม่เกินสองแสนบาท จึงต้องห้ามมิให้คู่ความฎีกาในข้อเท็จจริง ตามประมวลกฎหมายวิธีพิจารณาความแพ่งมาตรา 248 วรรคหนึ่ง ฎีกาของจำเลยที่ 1 ที่ 2 จึงต้องห้ามตามบทกฎหมายดังกล่าวศาลฎีกาไม่รับวินิจฉัย(อุดม มั่งมีดี-จเร อำนวยวัฒนา-อรุณ น้าประเสริฐ)ศาลจังหวัดเพชรบุรี - นายภานุวัฒน์ ศุภะพันธุ์ศาลอุทธรณ์ - นายสมภพ โชติกวณิชย์ นายมนตรแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
กฎกระทรวงฉบับที่ ๒(พ.ศ. ๒๕๑๔)ออกตามความในพระราชบัญญัติภาษีเงินได้ปิโตรเลียมพ.ศ. ๒๕๑๔[๑] อาศัยอำนาจตามความในมาตรา ๑๙ และมาตรา ๒๖ (๙)แห่งพระราชบัญญัติภาษีเงินได้ปิโตรเลียม พ.ศ. ๒๕๑๔รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ ๑ ค่ารับรองที่จะหักเป็นรายจ่ายได้ต้องเป็นไปตามเงื่อนไขในข้อ๒ ข้อ ๓ และข้อ ๔ข้อ ๒ค่ารับรองต้องมีลักษณะ ดังต่อไปนี้(๑)เป็นค่ารับรองอันจำเป็นตามประเพณีทางการค้าและในระหว่างการรับรอง หรือในทันทีก่อนหรือหลังการรับรองต้องมีการปฏิบัติงานเกี่ยวกับกิจการปิโตรเลียมหรือมีการหารือเพื่อประโยชน์แห่งกิจการดังกล่าวของบริษัท(๒)เป็นค่ารับรองเฉพาะที่พึงเห็นว่าจะมีผลทำให้ส่งเสริมรายได้หรือตัดทอนรายจ่ายของบริษัทและ(๓) เป็นค่าอาหาร ค่าเครื่องดื่ม ค่าดูมหรสพค่าใช้จ่ายเกี่ยวกับการกีฬาหรือค่าใช้จ่ายอย่างอื่นอันเกี่ยวเนื่องโดยตรงกับค่าใช้จ่ายดังกล่าวหรือค่าสิ่งของที่ให้แก่บุคคลซึ่งได้รับการรับรองหรือเข้าร่วมในการรับรองแต่ละคนมีราคาไม่เกินหนึ่งร้อยบาทและสิ่งของนั้นต้องมีชื่อหรือเครื่องหมายการค้าของบริษัทติดอยู่ค่ารับรองที่จะหักเป็นรายจ่ายได้ไม่รวมถึงค่ารับรองที่จ่ายไปเพื่อรับรองกรรมการลูกจ้างหรือพนักงานของบริษัทเองหรือข้าราชการ พนักงาน หรือลูกจ้างของรัฐหรือของราชการส่วนท้องถิ่นข้อ ๓จำนวนเงินค่ารับรองที่จะหักเป็นรายจ่ายได้ให้จำกัดอยู่เฉพาะส่วนที่ไม่เป็นรายจ่ายอันฟุ่มเฟือยตามฐานะของบุคคลซึ่งได้รับการรับรองและไม่รวมถึงส่วนที่เป็นของผู้เข้าร่วมในการรับรองที่เป็น(๑) ลูกจ้างหรือพนักงานของบริษัทเอง จำนวนที่เกินสมควร(๒) ข้าราชการ พนักงานหรือลูกจ้างของรัฐหรือของราชการส่วนท้องถิ่น(๓) บุคคลซึ่งไม่เกี่ยวข้องกับกิจการของบริษัทข้อ ๔ค่ารับรองจะต้องมีเอกสารประกอบ ดังต่อไปนี้(๑) ใบรับหรือหลักฐานของผู้รับเงินสำหรับเงินที่จ่ายเป็นค่ารับรองเว้นแต่ค่ารับรองจำนวนเงินเล็กน้อยซึ่งผู้รับเงินไม่มีหน้าที่ต้องออกใบรับ(๒)รายชื่อและตำแหน่งงานของบุคคลซึ่งได้รับการรับรองและเข้าร่วมในการรับรอง และ(๓) คำชี้แจงแสดงลักษณะของงานที่ปฏิบัติ หรือเรื่องที่หารือในระหว่างการรับรองหรือในทันทีก่อนหรือหลังการรับรองให้ไว้ ณ วันที่ ๒๗ ธันวาคม พ.ศ. ๒๕๑๔บุญมา วงศ์สวรรค์ปลัดกระทรวงการคลัง ผู้ใช้อำนาจของรัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากเงื่อนไขในการหักค่ารับรองเป็นรายจ่ายได้ตามมาตรา ๒๖ (๙)แห่งพระราชบัญญัติภาษีเงินได้ปิโตรเลียม พ.ศ. ๒๕๑๔ ต้องกำหนดโดยกฎกระทรวง จึงจำเป็นต้องออกกฎกระทรวงฉบับนี้อรญา/ปรับปรุง๑๘ มิถุนายน๒๕๖๒[๑]ราชกิจจานุเบกษาเล่ม ๘๘/ตอนที่ ๑๔๙/ฉบับพิเศษ หน้า ๑/๓๐ ธันวาคม ๒๕๑๔
พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงท้องถิ่นสายเชื่อมระหว่างถนนประดิษฐ์มนูธรรมกับซอยลาดพร้าว๙๔พ.ศ.๒๕๕๐ ภูมิพลอดุลยเดชป.ร.ให้ไว้ณ วันที่ ๒๔ พฤษภาคม พ.ศ. ๒๕๕๐เป็นปีที่๖๒ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนเพื่อสร้างทางหลวงท้องถิ่น สายเชื่อมระหว่างถนนประดิษฐ์มนูธรรมกับซอยลาดพร้าว ๙๔ ในท้องที่แขวงวังทองหลางเขตวังทองหลางกรุงเทพมหานครอาศัยอำนาจตามความในมาตรา ๑๖ ของรัฐธรรมนูญแห่งราชอาณาจักรไทย(ฉบับชั่วคราว) พุทธศักราช ๒๕๔๙ กับมาตรา ๕ วรรคสาม และมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ ประกอบกับมาตรา ๖๘/๑ แห่งพระราชบัญญัติทางหลวง พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติทางหลวง (ฉบับที่ ๒) พ.ศ. ๒๕๔๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงท้องถิ่นสายเชื่อมระหว่างถนนประดิษฐ์มนูธรรมกับซอยลาดพร้าว ๙๔ พ.ศ. ๒๕๕๐มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ พระราชกฤษฎีกานี้ให้ใช้บังคับได้มีกำหนดสามปีมาตรา ๔ ให้ผู้ว่าราชการกรุงเทพมหานครเป็นเจ้าหน้าที่เวนคืนตามพระราชกฤษฎีกานี้มาตรา ๕ เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่แขวงวังทองหลาง เขตวังทองหลาง กรุงเทพมหานคร มีส่วนกว้างสี่สิบเมตร ทั้งนี้ภายในแนวเขตตามแผนที่ท้ายพระราชกฤษฎีกานี้มาตรา ๖ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอกสุรยุทธ์ จุลานนท์นายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงท้องถิ่นสายเชื่อมระหว่างถนนประดิษฐ์มนูธรรมกับซอยลาดพร้าว ๙๔ พ.ศ. ๒๕๕๐(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมีความจำเป็นต้องสร้างทางหลวงท้องถิ่น สายเชื่อมระหว่างถนนประดิษฐ์มนูธรรมกับซอยลาดพร้าว๙๔ ในท้องที่แขวงวังทองหลาง เขตวังทองหลาง กรุงเทพมหานคร เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคในการนี้ สมควรกำหนดเขตที่ดินในบริเวณที่ที่จะเวนคืนในท้องที่ดังกล่าว เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้วัชศักดิ์/ผู้จัดทำ๑๓มิถุนายน ๒๕๕๐[๑]ราชกิจจานุเบกษา เล่ม ๑๒๔/ตอนที่ ๒๖ ก/หน้า ๒๓/๖ มิถุนายน ๒๕๕๐